***Приложение №5***

/Образец/

ПРОЕКТ НА ДОГОВОР

Днес, ...……… …..г., в гр. София, между **„ЛОЗАНА“ ЕАД** ул. „Страхил войвода” №2, представлявано от **Изпълнителния директор Юли Благоев Андреев, ЕИК: 121003449,** наричано за краткост **ВЪЗЛОЖИТЕЛ**, от една страна

и

от друга страна .............................................**, ЕИК № ..............................**, представлявано от ................................................................**,** със седалище и адрес на управление гр. ............., ..........................................., **Обслужваща банка: ..................................., IBAN: ...................................................................., BIC: .................................,** наричан за краткост **ИЗПЪЛНИТЕЛ,**

**на основание чл.194, ал.1 и чл.20 ал.3, т.2 от ЗОП и утвърден**  от Изпълнителния Директор на „ЛОЗАНА“ ЕАД Протокол №...................../..................2018г. и при условията на глава 26 от ЗОП, се сключи настоящият договор за следното:

**I. ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да достави, монтира и пусне в експлоатация  **1 /един/ брой нова неупотребявана Флоат кабина-Спа капсула**

**ІІ. ЦЕНА И НАЧИН НА ПЛАЩАНЕ**

**Чл. 2.** Стойността на доставената техника по чл.1 **е .................../................./ лева без ДДС или .................................../................................../ лева с ДДС,** съгласно приетото предложение, неразделна част от договора и не подлежи на промяна за срока на договора.

**Чл. 3. /1/.** Плащането на доставената техника, ще се извърши по посочената от **ИЗПЪЛНИТЕЛЯ** банкова сметка.

**/2/.** Плащането ще се извърши на 2 /две/ вноски в съответен размер: Първа вноска в размер на 50 % от цената с включено ДДС по чл. 2; Втора вноска в размер на 50% от цената с включено ДДС след доставка и пускане в експлоатация на съоръжението.

**IIІ. СРОК НА ДОСТАВКА И ГАРАНЦИОНЕН СРОК**

**Чл. 4. /1/.** Доставката на техниката ще се извърши в срок до 120 /сто и двадесет/ календарни дни от регистрационният индекс на договора на място, посочено от Изпълнителния Директор на „ЛОЗАНА“ ЕАД;

**/2/.** Гаранционният срок на доставената техника е ........./............................../ календарни дни, който срок започва да тече от датата на предаване на фактическото владение на доставената техника от **ИЗПЪЛНИТЕЛЯ** на **ВЪЗЛОЖИТЕЛЯ,** удостоверено с подписването от страните на предавателно-приемателния протокол за извършена доставка и монтаж.

**IV. ПРАВА И ЗАДЪЛЖЕНИЯ НА СТРАНИТЕ**

**А. НА ВЪЗЛОЖИТЕЛЯ:**

**Чл. 5. ВЪЗЛОЖИТЕЛЯТ** се задължава:

**а/** да приеме доставената и монтирана техника чрез упълномощените лица след удостоверяване на съответствието и качеството, за което се подписва предавателно-приемателен протокол между **ИЗПЪЛНИТЕЛЯ** и **ВЪЗЛОЖИТЕЛЯ**;

**б/** да предяви рекламации на доставената техника веднага след откриване на недостатъците, чрез упълномощените лица и в присъствие на представител на **ИЗПЪЛНИТЕЛЯ;**

**в/** да заплати на **ИЗПЪЛНИТЕЛЯ** в срок стойността на извършената доставка при условията на чл.3;

**г/** да съобщи за скрити недостатъци в 10/десет/ дневен срок от откриването им.

**Чл. 6. ВЪЗЛОЖИТЕЛЯТ** има право да получи пълно, точно и качествено изпълнение на предмета на договора.

**Б. НА ИЗПЪЛНИТЕЛЯ:**

**Чл. 7. ИЗПЪЛНИТЕЛЯТ** се задължава:

**а/** да достави и монтира техниката, предмет на настоящия договор в срок до 120 /сто и двадесет/ календарни дни от регистрационния индекс на договора, съпроводена от всички необходими документи в състояние, годна за използване по предназначение;

**б/** в двудневен срок, от подписването на протокола за некачествена стока или скрити недостатъци, да отстрани установените недостатъци за своя сметка или ако това е невъзможно да подмени некачествената стока;

**в/** да подпише предавателно-приемателен протокол за вида, количеството и цената на доставената и монтирана техника;

**г/** да изпълни всички дадени от **ВЪЗЛОЖИТЕЛЯ** предписания във връзка с договора;

**д/** да отстранява възникнали повреди по време на гаранционния срок.

**е/** да извършва следгаранционна поддръжка и сервиз на доставената техника за срок от ............./.............../ календарни месеца, който срок започва да тече от деня, следващ последния ден от срока по чл.4, ал.2.

**Чл. 8. ИЗПЪЛНИТЕЛЯТ** има право да получи възнаграждението за извършената доставка в размера и сроковете, определени с настоящия договор.

**Чл. 9. ИЗПЪЛНИТЕЛЯТ** няма право да прехвърля вземанията си без съгласието на **ВЪЗЛОЖИТЕЛЯ.**

## V. НЕУСТОЙКИ И САНКЦИИ

**Чл. 10. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл. 11.** Принеспазване срока по **чл.7, буква „а”** по вина на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 1% от стойността на доставката без ДДС за всеки просрочен ден, но не повече от 30 % от същата стойност.

**Чл. 12.** При забавяне плащанията от страна на **ВЪЗЛОЖИТЕЛЯ,** същият дължи на **ИЗПЪЛНИТЕЛЯ** законната лихва.

## VI. ГАРАНЦИЯ ЗА ИЗПЪЛНЕНИЕ НА ДОГОВОР

**Чл.1** Гаранцията за изпълнението на договора е в размер на …………………….. лв. без ДДС, което представлява 2% от общата стойност на договора без ДДС.

Гаранцията за изпълнение на договора се усвоява от ВЪЗЛОЖИТЕЛЯ при:

- закъснение на доставката,

- неизпълнение на доставката – частично или изцяло.

## VІI. ПРЕКРАТЯВАНЕ НА ДОГОВОРА

**Чл. 13.** Настоящият договор може да бъде прекратен:

**1/** При изтичане на договорения срок;

**2/** Преди изтичане срока на договора:

**а/** по взаимно съгласие;

**б/** при виновно неизпълнение на задълженията на една от страните по договора с 10 /десет/ дневно писмено предизвестие от изправната до неизправната страна;

**в/** при двукратно некачествено, непълно или забавено изпълнение от страна на **ИЗПЪЛНИТЕЛЯ.**

**VIII. ДОПЪЛНИТЕЛНИ РАЗПОРЕДБИ**

**Чл. 14.** Всички съобщения, уведомления и др. подобни, както и цялата кореспонденция между страните се води в писмена форма.

**Чл. 15.** Споровете по отношение на тълкуването, действието и изпълнението на настоящия договор ще се решават от страните по пътя на взаимните преговори, а при невъзможност за това същите ще бъдат отнесени пред съответния компетентен български съд.

**Чл. 16.** За всички неуредени в настоящия договор въпроси се прилагат разпоредбите на българското гражданско и търговско законодателство.

**Чл. 17.** Настоящият договор се подписа в два еднообразни екземпляра - по един за всяка от страните.

**Приложения:**

**Приложение N• 3** - Образец на техническо предложение;

**Приложение N.• 4** - Образец на ценово предложение;

**ВЪЗЛОЖИТЕЛ: ИЗПЪЛНИТЕЛ:**

**ИЗПЪЛНИТЕЛЕН ДИРЕКТОР НА**  **……………………**

**„ЛОЗАНА“ ЕАД**

ИНЖ. ЮЛИ БЛАГОЕВ АНДРЕЕВ

/…………………………/ /…………………………/